**কুয়াংচৌ বন্দর** গণপ্রজাতন্ত্রী চীনের কুয়াংতুং প্রদেশ কুয়াংচৌ শহরের প্রধান বন্দর। বন্দরটি রাষ্ট্রায়ত্ত সংস্থা *কুয়াংচৌ পোর্ট গ্রুপ কো লিমিটেড* দ্বারা পরিচালিত হয়। সংস্থাটি ২০০৪ সালের ২৬ ফেব্রুয়ারি প্রাক্তন কুয়াংচৌ হারবার ব্যুরো থেকে প্রতিষ্ঠিত হয়। এটি কুয়াংচৌ পৌর সরকার কর্তৃক অনুমোদিত। এই বন্দরটি দক্ষিণ চীনের বৃহত্তম বিস্তৃত বন্দর। বন্দরটি পার্ল নদীর ব-দ্বীপ অঞ্চলে অবস্থিত।

কুয়াংচৌ বন্দরটি অতীতে ক্যান্টন বন্দর রূপে পরিচিত ছিল। বন্দরটি দক্ষিণ চীনের প্রদেশসমূহের বনজ-দ্রব্য পরিবহন করে থাকে। এই বন্দরটি বিশ্বের ৮০ টি দেশের প্রায় ৩০০ টি বন্দরের সঙ্গে যুক্ত রয়েছে। বন্দরটি পার্ল নদীর ব-দ্বীপ অঞ্চল ও কুয়াংতুং প্রদেশের জন্য গুরুত্বপূর্ণ অর্থনৈতিক ও পরিবহন কেন্দ্র হিসাবে কাজ করে। এটি কুয়াংশি, ইউন্নান, কুয়েইচৌ, সিছুয়ান, হুনান, হুপেই ও চিয়াংশি সহ প্রভৃতি প্রতিবেশী প্রদেশে অবস্থিত শিল্পসমূহের জন্য গুরুত্বপূর্ণ পরিবহণের কেন্দ্র।

অবস্থান
-------

কুয়াংচৌ বন্দরটি দক্ষিণ চীনে তুং, শি ও পেই নদীর সংযোগস্থলে অবস্থিত। তিনটি নদী জলপথ, রেলপথ, এক্সপ্রেসওয়ে এবং বিমান পরিবহনের দ্বারা সম্পৃক্ত রয়েছে, ফলে নদী তিনটি একটি গুরুত্বপূর্ণ পরিবহন কেন্দ্র গঠন করে।

বন্দরের পোতাশ্রয় অঞ্চল পার্ল নদীর উপকূল এবং কুয়াংচৌ, তুংকুয়ান, চুংশান, ঝংসান, শেনচেন ও চুহাই শহরসমূহের জলভাগ বরাবর বিস্তৃত।

ইতিহাস
------

কুয়াংচৌ বন্দরটি চীনের একটি ঐতিহাসিক বন্দর। এই বন্দর অতীতে ক্যান্টন বন্দর নামে পরিচিত ছিল এবং বন্দরটি গণপ্রজাতান্ত্রিক চীনের প্রাচীন সিল্ক রুটের অংশ।

পরিকাঠামো
---------

কুয়াংচৌ বন্দরটিতে ৪,০০০ বার্থ, ১৩৩ টি বয়ে এবং ১,০০০ টন শ্রেণি ও সর্বাধিক ৩,০০০ টন পণ্য ধারণ ক্ষমতার জাহাজের ২৩৫৯ টি নোঙ্গরের স্থান রয়েছে। নানশায় উচ্চ জোয়ারে ১,০০,০০০ টন পণ্য ধারনে সক্ষম নৌযান প্রবেশের অনুমতি দেওয়ার জন্য সরকার ২০০৯ সালের জুলাই মাসে বন্দরে ড্রেজিং]] বা পলি উত্তোলনের অনুমোদন প্রদান করে।

আমদানি-রপ্তানি
--------------

কুয়াংচৌ বন্দরটি বিভিন্ন ক্রিয়াকলাপ পরিচালনা করে, যার মধ্যে পণ্য বোঝাই ও খালাস, মজুতকরণ, দণ্ডিত গুদামজাত করা, ধারক পণ্যসম্ভার পরিষেবা অন্তর্ভুক্ত। বন্দরের মাধ্যমে প্রচুর কৃষি, শিল্প ও উৎপাদিত পণ্য পরিবহন করা হয়, যার মধ্যে তেল, কয়লা, শস্য, রাসায়নিক সার, ইস্পাত, আকরিক ও মোটর গাড়ি রয়েছে।

পশ্চাৎভূমি
----------

বন্দরের পশ্চাদভূমি চীনের বিস্তৃন্য এলাকা জুড়ে বিস্তৃত রয়েছে। এই বন্দরের মাধ্যমে দক্ষিণ চীনের বনজ সম্পদ পরিবহন করা হয়।

টীকা
----

1. ↑  এই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। চীনা গণমাধ্যমে ব্যবহৃত বানান দেখুন: "চীনের কুয়াংচৌ ও শেনচেন শহর: যেখানে হারিয়েছে মন নদী, টাওয়ার,পার্ক, রেলপথ আর বিমানবন্দরে"। ১৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৭।

তথ্যসূত্র
---------

1. 1 2 3 4  "Guangzhou International-the Official Website of Guangzhou Municipality"। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৭।
2. ↑  Guangzhou Huangpu Port Dock  ওয়েব্যাক মেশিনে আর্কাইভকৃত ১৯ মার্চ ২০১৯ তারিখে *www.lifeofguangzhou.com*
3. ↑  Guangzhou Port  ওয়েব্যাক মেশিনে আর্কাইভকৃত ৮ জুন ২০১২ তারিখে *www.asiatradehub.com*
4. ↑  "Guangzhou Port Ranks the Third in China"। *People's Daily Online*। মার্চ ১, ২০০০। ২০১২-০৭-২২ তারিখে মূল থেকে আর্কাইভ করা।
5. ↑  "China Ports Infrastructure (Guangzhou Port Group) Approved by Guangzhou Municipal People's Government, Guangzhou Port Group Co. Ltd. is established on Feb.26, 2004"। Asiatradehub.com। ২০০৪-০২-২৬। ২০১২-০৬-০৮ তারিখে মূল থেকে আর্কাইভ করা। সংগ্রহের তারিখ ২০১২-১১-০৫।
6. ↑  "Guangzhou Port completes dredging project"। Bairdmaritime.com। ২০০৯-০৪-২১। ২০১১-০৭-০৭ তারিখে মূল থেকে আর্কাইভ করা। সংগ্রহের তারিখ ২৪ জুন ২০২১।
7. ↑  "港口概况"। *www.gzport.com*। ২০০২-১০-০৮ তারিখে মূল থেকে আর্কাইভ করা। সংগ্রহের তারিখ ২৪ জুন ২০২১।

বহিঃসংযোগ
---------

* প্রাতিষ্ঠানিক ওয়েবসাইট